**Surma registreerimine**

1.juulist 2019 pole lahkunu lähedasel enam tarvis surma registreerimiseks pöörduda kohaliku omavalitsuse perekonnaseisuametniku poole. Tervishoiuteenuse osutaja vormistab surmateatise paberdokumendi asemel elektroonselt, edastab surma kohta info rahvastikuregistrisse ning surm registreeritakse seal automaatselt.

Esmase surmatõendi väljastab tervishoiuteenuse osutaja. Surmatõendi olemasolu on vajalik matmistoimingute korraldamiseks**.**

**Matusetoetus Rae vallas.** Toetust antakse isiku, kelle elukohana rahvastikuregistris on registreeritud Rae vald, surma korral. Matusetoetuse suurus on 300 eurot.

**Matusetoetuse saamiseks tuleb esita vastavasisuline taotlus ühelt vabalt valitud tee kaudu:**

* esitades avalduse valla **[iseteenidusportaalis](https://piksel.ee/spoku/rae/matusetoetus)**;
* esitades täidetud **[paberkandjal taotluse](https://www.rae.ee/documents/823250/26250818/Matusetoetuse+blankett.pdf/dec7078d-d75d-4f4b-980f-026bf5e7229c)** Rae Vallavalitsuse posti kaudu (Rae Vallavalitsus, Aruküla tee 9, Jüri alevik, 75301);
* esitades täidetud ja digiallkirjastatud **[taotlus](https://www.rae.ee/documents/823250/26250818/Matusetoetuse+blankett.pdf/dec7078d-d75d-4f4b-980f-026bf5e7229c)** e-posti aadressile **[info@rae.ee](mailto:info@rae.ee)**
* esitades matusetoetuse taotluse paberkandjal vallamajas.